Í gær birtist fimm mynda syrpa af stefnumóti tveggja togara úti á rúmsjó , þar sem þeir voru að koma skipverja í milli skipa , þar sem hann þurfti að komast fjótt í land og fékk því far með Vigra , sem var á landleið . Ekkert á myndunum sýndi í raun atburðinn þ.e. að flytja mann á milli skipa , hvorki sáust menn né viðkomandi bátur sem notaður var til verksins . Í svona tilfellum er t.d. nóg að sýna hornið á bátnum þegar togaramyndirnar voru teknar , baksvipinn á mönnunum eða þegar farþeginn fór upp í hinn togarann . Þ.e. eitthvað sem sagði að þetta hefði átt sér stað , það lyftir svona myndum sem annars eru hálf dauðar , þ , . e. fimm myndir af tveimur skipum á reki í bongóblíðu úti á hafi . Ekki það að ég sé að gera lítið úr því . Til að bæta þar úr stal ég í gær mynd af Facebook-síðu ljósmyndarans og vélstjórans á Frera , John Berry þar sem hann sást með togarann í baksýn og birti í gærkvöldi með færslunni . Sú mynd var ekki birt í samráði við hann , en ég vona að hann fyrirgefi mér það . Nú hefur hann hinsvegar sent mér mynd af hinum skipverjanum sem fór með honum í bátnum til að ferja þann sem fór yfir í Vigra . Sá sem er á þessari mynd heitir Stanislav Tsvetkov og er pólskur , en til að forðast allan misskilning þá var það ekki hann sem fór yfir í Vigra , heldur voru það hann og John sem ferjuðu þann þriðja . Nöfnin skipta kannski ekki aðalmáli heldur er þetta allt gert til að hafa efnið líflegra . Nota ég tækifærið til að þakka Johnny eða John Berry eins og hann heitir fullu nafni fyrir myndasendingarnar nú og fyrr . Sigurjón Snær Friðriksson , sem rekur vefinn pluto.123.is lét mig hafa þessar myndir eftir ósk minni og eru þær ýmist eftir hann eða aðra ljósmyndara eins og sést undir viðkomandi myndum . Sigurjón Snær , hefur sent með fleiri myndir eftir minni ósk og hef ég birt sumar , en aðra birtast hér síðar . John Berry ásamt öðrum skipsfélaga sínum skutluðu einum skipsfélaga þeirra , frá Frera RE og yfir í Vigra RE í gær á mobbátnum , í æðislega góðu veðri norður í Reykjafjarðarál . Ástæðan var sú að viðkomandi þurfti að komast heim og fer því með Vigra til Reykjavíkur . Sendi John Berry mér þessar myndir sem teknar voru við þetta stefnumót togaranna . Hér sjáum við síðasta bátinn sem bar nafnið Heimir SU 100 og síðan með nafnið sem hann bar eftir að vera seldur úr landi , sem er í raun um leið síðasta nafnið sem hann bar hérlendis . Þessar myndir o.fl. hef ég fengið frá Sigurjóni Snæ Friðrikssyni sem er með síðuna Pluto.123.is og sendi ég honum kærar þakkir fyrir . Hinn mikli fjöldi sem verið hefur á hafnargarðinum í Keflavík undanfarin kvöld , hefur því miður sýnt að í hópnum eru margir umhverfissóðar og mátti sjá það í morgun þegar hafnarverðir mættu til vinnu . Enda fóru leikar þannig að eftir að hafa hreinsað hafnargarðinn bæði af matarleyfum , fatnaði , bréfarusli , makril í pokum o.fl. var garðinum læst . Hérna sjáum við smá sýnishorn af hafnargarðinum og langt í frá það versta sem þarna sást Hafnarvörður læsir garðinum í Keflavík vegna framkomu umhverfisóðanna